Kingoabo kenyishek lo, kyaker pichait agenge eng kitabut ne kikikuren atindonikab imanit chebo osnetab keny. Ki bichait nekiboru ndaret nekilugui tiondo.

Kaborunenyi ko ni;

Eng kitabunoton kolen kararan kolugui Ndaranoton tiondo komaanyei yeityo koomuny ak koru arawek lo si kotestai nyeishetab amitwokik choton.

Ako kiabwat ngoliondonoton eng orit. Kingobata sirisyenyun nebo kalamit amuch achoran kii ne kiuni.

Ako kyabarchi biik cheechen kii ne kikachoran akateben ngotko ibu kayweisiet.

Ako kiiwol icheket kole – kaiyweisiet ii? Amune sikiiywei koroisit?

Pichait nyun kokiboru koroisit. Kipichaitab ndaret nekararan konyee beliot. Ako amun maguitos biik cheechen ko kyachoran pichait age kora. Kyachoran orit nebo ndaranoton komie sikobiit koguiyo biichoton echen komie simatekeemwachi atkaan kora. kiuni pichait noton:

Walutikab bichoton eechen kokilen ameto choranishetab ndaret eng orit ak sang ak achoraneng kaitoshek ak eng lukaitab chumbek. Amunoton any ko kiashie kasishek chemibarak ak aamuan achoranis atinye kenyisiek lo. Kimasir eng choranet ne tai ak nebo aeng.

Biik cheechen komaelewani ngalek icheken ako kingete koilakwet imwachini atkaan go tugul.

Amun en noton ko kyanetkei kitagei ako ne kwerietab ndegeit en soet. Kyawee emotinwek che negit tugul ako kikotoreton geographia. Ako eng kerenyun ko kyamuch anai terchinet ne mi eng emetab china ank emetab Arizona. Toreti bik cheimuch kobetyi oret eng saisiekab kemoi .

Kyaker tugun chechang cheechen ak biik chechan cheechen che aai tugun ak walutikwak eng sobenyun.eng sobenyun ko kyageer biik cheechen ako mawale keerenyun akobo icheket.

Atieme abarchi chi agetugul nekatuiyen neiguitos akobo pichaiinyu netai ne kyagonor.ako age tugul nekabarchi ngo boiyon anan ngo chepyoso kolen koroisit.

En noton any komangalalen akobo ndaret anan osnonoton bo keny anan ko kecheik. Andaige olimi icheket ak angalalen akobo tarachok, ak polatoshek che ibaiba bichoton eechen ako en noton kogere koachi nengom.